Πανσέτα με γλάσο δαμάσκηνου-ροδιού
Για αυτή την εντυπωσιακή πανσέτα δεν κάνουμε κανένα κόπο. Την παραγγέλνουμε στον κρεοπώλη μας, την περιχύνουμε με ένα εντυπωσιακό γλάσο, την ψήνουμε και απολαμβάνουμε την τραγανή καραμελωμένη πετσούλα και το ζουμερό ψαχνό.
3 κιλά πανσέτα με το δέρμα της, σε ενιαίο κομμάτι, 1 κουτ. σούπας αλάτι χοντρό, λίγο ελαιόλαδο, 200 γρ. μαρμελάδα δαμάσκηνο, 100 ml σιρόπι ροδιού (βλ. μυστικό), 40 γρ. μουστάρδα
Για να ετοιμάσουμε την πανσέτα με γλάσο δαμάσκηνου-ροδιού προθερμαίνουμε τον φούρνο στους 200°C.Τρίβουμε καλά την πανσέτα με το αλάτι και λίγο λάδι και τη βάζουμε σε ταψί που να τη χωράει σχεδόν ακριβώς, με το δέρμα προς τα πάνω. Ψήνουμε την πανσέτα για 1 ώρα.Χαμηλώνουμε τη θερμοκρασία στους 120°C και ψήνουμε για άλλη 1 ώρα, βρέχοντας κάθε τόσο την πανσέτα με το λίπος που θα έχει λιώσει στο ταψί.Σε ένα μπολ ανακατεύουμε τη μαρμελάδα δαμάσκηνο με το σιρόπι ροδιού και τη μουστάρδαΞεφουρνίζουμε και ανεβάζουμε τη θερμοκρασία του φούρνου στους 140°C.Αλείφουμε την πανσέτα με το μισό μείγμα και ψήνουμε για 25 λεπτά.Κάθε 5 λεπτά αλείφουμε την πανσέτα με το υπόλοιπο μείγμα, ώστε στο τέλος να ροδίσει ωραία η κρούστα.Ξεφουρνίζουμε, την αφήνουμε να ξεκουραστεί για 10 λεπτά και τη σερβίρουμε κομμένη σε φέτες.
Δαμάσκηνα,Χοιρινό,Χριστούγεννα